รัฐมนตรีว่าการกระทรวงมหาดไทย ยืนยันเตรียมพร้อมรับมือฝนตกหนักและอุทกภัยในช่วงนี้ไว้พร้อมแล้ว
รัฐมนตรีว่าการกระทรวงมหาดไทย ยืนยันเตรียมพร้อมรับมือฝนตกหนักและอุทกภัยในช่วงนี้ไว้พร้อมแล้ว รวมถึงให้ประเมินสถานการณ์อย่างใกล้ชิดและพร้อมอพยบประชาชนในพื้นที่ทันทีหากพบความเสี่ยง         พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวถึงการเตรียมพร้อมการรับมือกับสถานการณ์ฝนฟ้าคะนอง และอุทกภัย ว่า จากที่กรมอุตุนิยมวิทยาได้ออกประกาศเตือนจะฝนตกหนักทั่วทุกภูมิภาคของประเทศไทยในช่วงนี้ ดังนั้นกรมป้องกันและบรรเทาสาธารณภัย หรือ ปภ. จึงได้แจ้งให้เจ้าหน้าที่ ปภ. ทุกจังหวัดทราบถึงแนวทางในการปฏิบัติและมีการแจ้งเตือนประชาชน รวมถึงการเตรียมกำลังเจ้าหน้าที่และประเมินติดตามสถานการณ์อย่างต่อเนื่อง หากมีการประเมินว่าจะเกิดอันตรายกับประชาชนจะสั่งการให้อพยพออกมาในที่ปลอดภัยทันที.....เสียง.....         รัฐมนตรีว่าการกระทรวงมหาดไทย ยังกล่าวถึงพื้นที่ทางทะเลที่จะมีพายุฝนฟ้าคะนองว่า หากประเมินแล้วว่าอาจจะเกิดอันตรายก็จะต้องสั่งห้ามเรือออกจากฝั่งทันที.